-
19. prosinec 2019
-
29. říjen 2019
-
27. srpen 2019
-
20. srpen 2019
-
7. srpen 2019
Na konferencii Search Engine Strategies (SES) v Londýne nemohli chýbať ani prednášky zamerané na sociálne siete, rozvoj nových technológií a informácie k rozmachu video obsahu. Veronika Rojkovičová vám ponúka tipy a triky, ktoré zazneli na konferencii práve na tieto témy.
Využívanie technológie Rošírená realita (Augmented Reality) sa rozmohlo najmä vďaka masovému rozvoju "chytrých telefónov" (smarthones). Podľa Gartner chytré telefóny v roku 2013 získajú 46% podiel na trhu. I to je rozhodne dôvod, prečo mnohé výskumy predpovedajú technológií Augmented Reality svetlú budúcnosť. Podľa štatistík ABI research v roku 2010 dosiahli celkové tržby spojené s touto technológiou 21 miliónov dolárov, na rok 2016 odhadujú rast na 3 miliardy dolárov.
V súčasnej dobe vznikajú aplikácie založená na tejto technológií najmä pre zábavu a pobavenie. Podľa Marka Listera (Managing Director, Imano) je však veľký potenciál v tvorbe aplikácií, ktoré budú pre ľudí užitočné v bežnom živote – napríklad v zdravotníctve, v automobilovom priemysle, v sprostredkovaní platieb a podobne.
Príklady využitia technologie:
Využívanie Twitteru môže podľa Tracy Falke (Director of Content, Search, Social Media & Emerging Technology, Powershift Media Group) znížiť náklady na zákaznícky servis. Obsahom si vybudujete dôveru u potenciálnych zákazníkov, akciami iba pre followerov vášho účtu im dávate pocit jedinečnosti a analýzou followerov môžete ušetriť za nákladné výskumy. Taktiež mladá generácia čoraz častejšie využíva sociálne siete ako ďalší komunikačný kanál s firmou – či už na vyjadrenie svojej sťažnosti alebo nadšenia.
Komunikáciu na Twittreru by ste mali prispôsobiť podľa času, kedy followeri najčastejšie sledujú váš kanál. V prípade, že vložíte svoj príspevok v čase obeda, úplne zanikne v záplave všetkých správ. Hoci vám Twitter umožňuje vložiť správu o 140 znakov, je vhodnejšie poslať správu menšiu ako 120 znakov. Vašim followerom uľahčíte retweetovanie.
Nevyhnutnou podmienkou pre efektívne využívanie Twitteru je analýza toho čo fungovalo, reakcií followerov, dopad na predaj. Zaujímavé informácie vám poskytne nástroj PeerIndex. Na celkovú správu, plánovanie a monitorovanie kľúčových slov môžete využiť nástroj Socialoomph.
Jonathan Allen (Director, SearchEngineWatch) odporúčal pravidelne sledovať a vyhodnocovať nasledujúce metriky:
Na Twitteri je približne 200 miliómov účtov, z ktorých je iba 20 % aktívnych. Na druhej strane Facebook má 500 miliónov aktívnych účtov, čo je rozhodne veľmi zaujímavé z hľadiska marketingu pre firmy. Na druhej strane nie každému sa oplatí využívať tento kanál. Vždy je potrebné si overiť či sa tu nachádza práve vaša cieľová skupina a premyslieť si stratégiu a ciele propagácie na Facebooku.
Marketing na Facebooku je najmä o súdržnosti, vytváraní pridanej hodnoty, zábave a interakcií s fanúšikmi, ktorých nesmiete ani po čase znudiť. Nikdy sa neoplatí nič predstierať, zakrývať a rozhodne nie klamať. To sa Vám môže na sociálnych sieťach pekne vymstiť.
Taktiky, ktorými nadchnete vašich fanúšikov:
Massimo Burgio (Founder & Chief Strategist, Global Search Interactive) nám vo svojej prednáške predstavil taktiky, ktorými naisto zabezpečíte zrušenie vašej stránky (alebo stránky klienta) na Facebooku:
Mnohé firmy vytvárajú direktívy alebo metodické postupy ako publikovať informácie na sociálnych sieťach. Zvyčajne sa jedná o zoznam pravidiel, ktoré musia zamestnanci dodržiavať. Z príkladov, ktoré sme na prednáške videli asi každého najviac upútala metodika firmy Zappos, ktorá pozostáva z jediného pravidla: "Don't be stupid".
V súčasnej dobe je online video najrýchlejšie rastúce médium. To dokazuje aj niekoľko zaujímavých štatistík od Paula Carffa (Sr. Developer Advocate, Google Inc.), ktoré vás možno presvedčia uvažovať nad tým, či by nebolo vhodné zapojiť vytváranie videí do vášho marketingového mixu:
Paul taktiež oznámil spustenie "Video Sitemap generator for Drupal" a čoskoro bude zverejnený generátor aj pre Joomlu.
Vo svojej prednáške predstavil niekoľko tipov ako pripraviť videá pre vyhľadávače:
Prednášky na konferencii boli rozhodne pre návštevníka zaujímavé a inšpirujúce. Z nášho pohľadu však ani v otázkach sociálnych sietí nepriniesli prekvapivé metódy a tipy. Ktorý z vyššie uvedených tipov vás najviac zaujal?